มีเหตุมาเยาวราชที่ไร  เป็นได้มาร้านนี้ทุกที  ผมไม่ได้มาร้านนี้สักปีกว่าได้  กลับมาใหม่อีกทีร้านเขาตกแต่งไหม่ ไฉไลกว่าเดิม  จากสไตล์ร้านที่แต่ก่อนเป็นแบบบ้าน ๆ ของตกแต่งก็ดูไทย ๆ  ก็ปรับปรุงเสียใหม่ เป็นสไตล์ Loft เกือบทั้งร้าน นับตั้งแต่ผนังที่เปลี่ยนเป็นปูนเปลือยดูดิบ ๆ มีเสน่ห์  สายไฟในร้านก็ใส่ท่อเหล็กเข้ากับผนังปูน   ชอบมาก ๆ ครับ  แต่ว่าก็ยังคงเอกลักษณ์แบบไทยอยู่  โดยมีมุมหนึ่งของร้านก็จะมีหิ้งวางชฏาอยู่  เป็นการประสานกันที่น่าสนใจดี

ด้านอาหารนั้งก็ยังเหมือนเดิมครับ รสชาติใช้ได้  ในราคาไม่เว่อรมาก  วันนี้กินไข่เจียวกุ้งสับ  ก็ไม่ได้หวังอะไรมาก  แต่ไข่เจียวงานนี้เป็นไข่เจียวฟู  ทอดมาอย่างกรอบ   อร่อยดีครับ  เฉาก๊วยร้านนี้ก็ยังอร่อยเหมือนเดิม  

ร้านเล็ก ๆ ในซอกหลืบของ the old siam ร้านนี้ก็ยังเป็นที่เพิ่งเวลาผ่านมาแถวนี้ได้เสมอครับ